CELEX: 52004PC0335
Language: lt
Date: 2004-04-28
Title: Pasiūlymas Tarybos sprendimas dėl pozicijos, kurią Bendrija turi priimti Asociacijos Taryboje, įsteigtoje Europos sutartimi tarp Europos Bendrijų bei jų valstybių narių ir Lenkijos, išreikštos dėl ginčo, susijusio su Europos sutarties 10 straipsnio 4 dalies ir 25 straipsnio taikymo Lenkijos teisės aktui dėl farmacijos produktų kainų nustatymo (2000 m. kovo 31 d. finansų ministro potvarkis dėl prievolės taikyti oficialias ribas įvedimo ir importuojamų paruoštų vaistų, serumų, vakcinų ir kontraceptikų pardavimo kainų nustatymo principų) aiškinimu [SEK(2004) 494]

EUROPOS BENDRIJŲ KOMISIJA

                                                         Briuselis, 2004 04 28
                                                         KOM(2004) 335 galutinis

                                            Pasiūlymas

                                   TARYBOS SPRENDIMAS
        dėl pozicijos, kurią Bendrija turi priimti Asociacijos Taryboje, įsteigtoje Europos
     sutartimi tarp Europos Bendrijų bei jų valstybių narių ir Lenkijos, išreikštos dėl ginčo,
      susijusio su Europos sutarties 10 straipsnio 4 dalies ir 25 straipsnio taikymo Lenkijos
        teisės aktui dėl farmacijos produktų kainų nustatymo (2000 m. kovo 31 d. finansų
         ministro potvarkis dėl prievolės taikyti oficialias ribas įvedimo ir importuojamų
         paruoštų vaistų, serumų, vakcinų ir kontraceptikų pardavimo kainų nustatymo
                                        principų) aiškinimu

                                       (Pateiktas Komisijos)

                                         [SEK(2004) 494]

LT                                                                                               LT
 ---pagebreak---                                  AIŠKINAMASIS MEMORANDUMAS

     Europos bendrija ir jos valstybės narės mano, kad su Lenkija yra kilęs ginčas dėl 1993 m.
     gruodžio 13 d. Tarybos ir Komisijos sprendimu (1993/743/EB, EAPB, Euratomas)1
     patvirtintos Europos sutarties tarp Europos Bendrijų bei jų valstybių narių ir Lenkijos
     10 straipsnio 4 dalies ir 25 straipsnio taikymo Lenkijos teisės aktui dėl farmacijos produktų
     kainų nustatymo (2000 m. kovo 31 d. finansų ministro potvarkis dėl prievolės taikyti
     oficialias ribas įvedimo ir importuojamų paruoštų vaistų, serumų, vakcinų ir kontraceptikų
     pardavimo kainų nustatymo principų) aiškinimo.

     Ginčas kilo į Lenkiją importuojantiems farmacijos pramonės atstovams pateikus
     nusiskundimų, grindžiamų pavojumi, jog dėl įtariamo šio teisės akto pažeidimo jiems bus
     skiriamos didelės baudos ir bus nurodoma mokėti kompensacines išmokas.

     Europos bendrija bei jos valstybės narės mano, kad šis anksčiau galiojusiu Lenkijos teisės
     aktu dėl farmacijos produktų kainų nustatymo buvo diskriminuojami importuojami produktai,
     todėl juo buvo pažeista Europos sutarties 10 straipsnio 4 dalis bei pažeistas šios Sutarties 25
     straipsnis, nes dėl šio teisės akto buvo apsunkinta Lenkijos ir Bendrijos tarpusavio prekyba.

     Prieštaraudama Europos Bendrijos ir jos valstybių narių pozicijai, Lenkija mano, kad jos
     anksčiau galiojęs teisės aktas dėl farmacijos produktų kainų nustatymo nebuvo
     diskriminacinis ir kad juo nebuvo pažeistas Europos sutarties 25 straipsnis. Atrodo, kad
     Lenkija yra pasiruošusi taikyti priemones, kuriomis už įtariamą šio teisės akto pažeidimą yra
     skiriamos baudos. Tokios priemonės būtų taikomos atsižvelgiant į tyrimų, atliktų dėl įvairių
     importuojančių farmacijos bendrovių (laikotarpiu nuo 2000 m. gegužės 1 d. iki 2002 m.
     balandžio 9 d.), rezultatus; dėl šių priemonių susijusioms ES bendrovėms galėtų kilti rimtų
     finansinių pasekmių.

     Europos bendrija bei jos valstybės narės tvirtai įsitikinusios, kad pakanka įrodymų, jog šiuo
     atveju Lenkijos pozicija dėl anksčiau galiojusio teisės akto pažeidžia Europos sutarties 25
     straipsnį.

     Komisijos tarnybos dėjo daug pastangų Asociacijos komitete bei laiškuose ir per
     aukščiausiojo lygio susitikimus ragino Lenkijos vyriausybę persvarstyti savo poziciją ir
     vienareikšmiškai užtikrinti, kad būtų tiksliai laikomasi Europos sutarties. Tačiau atrodo, kad
     Lenkijos vyriausybė nenori prisiimti dėl to jokių įsipareigojimų.

     Komisija rekomendavo Tarybai pirmininkaujančiai valstybei šiuo klausimu pagal Europos
     sutarties 105 straipsnį kreiptis į ES ir Lenkijos asociacijos tarybą, kad ginčas būtų išspręstas
     priimant sprendimą ir, jei reikia, būtų pradėta arbitražo procedūra. Todėl Tarybai siūloma
     priimti šį pasiūlymą dėl Asociacijos Tarybos sprendimo.

     1
            OL L 348, 1993 12 31, p. 1.

LT                                                  2                                                   LT
 ---pagebreak---                                                   Pasiūlymas

                                             TARYBOS SPRENDIMAS

            dėl pozicijos, kurią Bendrija turi priimti Asociacijos Taryboje, įsteigtoje Europos
         sutartimi tarp Europos Bendrijų bei jų valstybių narių ir Lenkijos, išreikštos dėl ginčo,
          susijusio su Europos sutarties 10 straipsnio 4 dalies ir 25 straipsnio taikymo Lenkijos
            teisės aktui dėl farmacijos produktų kainų nustatymo (2000 m. kovo 31 d. finansų
             ministro potvarkis dėl prievolės taikyti oficialias ribas įvedimo ir importuojamų
             paruoštų vaistų, serumų, vakcinų ir kontraceptikų pardavimo kainų nustatymo
                                            principų) aiškinimu

     EUROPOS SĄJUNGOS TARYBA,

     atsižvelgdama į Europos sutartį tarp Europos Bendrijų bei jų valstybių narių ir Lenkijos, ypač
     į jos 105 straipsnį,

     kadangi:

     (1)       Europos sutartimi2 yra įsteigiama Europos Bendrijų bei jų valstybių narių ir Lenkijos
               asociacija. Sutarties 105 straipsnyje numatyta procedūra bet kokiam ginčui, kilusiam
               dėl Europos sutarties taikymo arba išaiškinimo, spręsti.

     (2)       Europos Bendrija ir jos valstybės narės mano, kad anksčiau galiojusiu Lenkijos teisės
               aktu dėl farmacijos produktų kainų nustatymo buvo diskriminuojami importuojami
               produktai ir tai pažeidė Europos sutarties 10 straipsnio 4 dalį.

     (3)       Europos bendrija ir jos valstybės narės mano, kad anksčiau galiojusiu Lenkijos teisės
               aktu dėl farmacijos produktų kainų nustatymo buvo pažeistas Europos sutarties 25
               straipsnis, nes dėl šio teisės akto buvo apsunkinta Lenkijos ir Bendrijos tarpusavio
               prekyba.

     (4)       Nors pirmiau minėtas teisės aktas buvo pakeistas patvirtinus naują kainų nustatymo
               tvarką (2001 m. liepos 5 d. Kainų įstatymas), Europos bendrija ir jos valstybės narės
               mano, kad priemonių, kuriomis skiriamos baudos už įtariamą šio teisės akto, kuris
               buvo diskriminacinis ir kuriuo buvo pažeista Europos sutartis, pažeidimą, taikymas yra
               nepriimtinas.

     (5)       Komisijos tarnybos kelis kartus prašė Lenkijos valdžios institucijų patikslinti savo
               ketinimus dėl finansinių pasekmių, susijusių su tyrimais, atliktais dėl įvairių
               importuojančių farmacijos bendrovių laikotarpiu nuo 2000 m. gegužės 1 d. iki 2002 m.
               balandžio 9 d.

     2
               OL L 348, 1993 12 31, p. 1.

LT                                                    3                                                 LT
 ---pagebreak---      (6)    Atsižvelgdama į Lenkijos poziciją, Komisija mano, kad Lenkijos vyriausybė
            nedvejodama taikytų priemones, kuriomis, remiantis pirmiau minėtų tyrimų
            rezultatais, skiriamos baudos už įtariamą teisės akto dėl farmacijos produktų kainų
            nustatymo pažeidimą ir dėl kurių tam tikriems ekonominės veiklos vykdytojams gali
            kilti finansinių pasekmių.

     (7)    Atrodo, kad Lenkijos vyriausybė nenori įsipareigoti vienareikšmiškai užtikrinti, kad
            būtų tiksliai laikomasi Europos sutarties.

     NUSPRENDĖ:

                                         Vienintelis straipsnis

     Siekdama išspręsti ginčą dėl Europos sutarties 10 straipsnio 4 dalies ir 25 straipsnio taikymo
     Lenkijos teisės aktui dėl farmacijos produktų kainų nustatymo (2000 m. kovo 31 d. finansų
     ministro potvarkis dėl prievolės taikyti oficialias ribas įvedimo ir importuojamų paruoštų
     vaistų, serumų, vakcinų ir kontraceptikų pardavimo kainų nustatymo principų) aiškinimo,
     Bendrija šiuo klausimu kreipiasi į Asociacijos Tarybą, įsteigtą sutartimi tarp Europos
     Bendrijų bei jų valstybių narių ir Lenkijos.

     Bendrijos pozicija Asociacijos Taryboje yra grindžiama prie šio sprendimo pridedamu
     Asociacijos Tarybos sprendimo projektu.

     Priimta Briuselyje, […]

                                                 Tarybos vardu
                                                 Pirmininkas

LT                                                 4                                                  LT
 ---pagebreak---                                                PRIEDAS

                                               Pasiūlymas

              EB ir Lenkijos ASOCIACIJOS TARYBOS SPRENDIMAS Nr. ... /2004
       dėl ginčo, kilusio dėl Europos sutarties 10 straipsnio 4 dalies ir 25 straipsnio taikymo
        Lenkijos teisės aktui dėl farmacijos produktų kainų nustatymo (2000 m. kovo 31 d.
     finansų ministro potvarkis dėl prievolės taikyti oficialias ribas įvedimo ir importuojamų
         paruoštų vaistų, serumų, vakcinų ir kontraceptikų pardavimo kainų nustatymo
                                        principų) aiškinimo

     ASOCIACIJOS TARYBA

     atsižvelgdama į Europos sutartį tarp Europos Bendrijų bei jų valstybių narių ir Lenkijos, ypač
     į jos 105 straipsnį,

     kadangi:

     (1)      Asociacijos Taryba, išnagrinėjusi Europos bendrijos pateiktą skundą, kad anksčiau
              galiojusiu Lenkijos teisės aktu dėl farmacijos produktų kainų nustatymo buvo
              diskriminuojami importuojami produktai, todėl juo buvo pažeista Europos sutarties
              10 straipsnio 4 dalis, o taip pat pažeistas Europos sutarties 25 straipsnis, nes dėl šio
              teisės akto buvo apsunkinta Lenkijos ir Bendrijos tarpusavio prekyba, padarė išvadą,
              kad skundas buvo pagrįstas, todėl

     NUSPRENDĖ:

                                               1 straipsnis

     Lenkija netaiko jokių priemonių, kuriomis, remiantis tyrimų, atliktų dėl įvairių
     importuojančių bendrovių laikotarpiu nuo 2000 m. gegužės 1 d. iki 2002 m. balandžio 9 d.,
     rezultatais, skiriamos baudos už įtariamą diskriminacinio ir Europos sutartį pažeidusio teisės
     akto dėl farmacijos produktų kainų nustatymo (2000 m. kovo 31 d. finansų ministro potvarkis
     dėl prievolės taikyti oficialias ribas įvedimo ir importuojamų paruoštų vaistų, serumų, vakcinų
     ir kontraceptikų pardavimo kainų nustatymo principų) pažeidimą.

                                               2 straipsnis

     Šis sprendimas įsigalioja kito mėnesio nuo jo priėmimo pirmą dieną.

     Jis taikomas nuo 2004 m. balandžio 1 d.

     Priimta Briuselyje, [...]

                                       Asociacijos Tarybos vardu

                                               Pirmininkas

LT                                                  5                                                    LT